《初秋游西园庵四首 其一》
明代·曾受益

梵宇瞻新构，西郊近倚城。烟光连白水，云气接朱明。

买地金斯布，飞来锡有情。相欢经始日，喜气满群生。

作者简介：曾受益，字而吉。增城人。明神宗万历十六年（一五八八）举人。会试不第，谒选授福建宁德知县。以亲老不能迎养乞致仕，尝主修邑志。年八十九卒。有《吹剑集》。清康熙《增城县志》卷八有传。